NaiveNeuron/SloPal huggingface dataset:
B. Bugár, podpredseda NR SR: (2005-05-19):
Budeme pokračovať prvým čítaní o návrhu poslanca Národnej rady Slovenskej republiky Karola Ondriaša na vydanie zákona, ktorým sa mení a dopĺňa zákon č. 16/2004 Z. z. o Slovenskej televízii (tlač 1142). Dávam slovo poslancovi Ondriašovi, aby návrh zákona uviedol. Nech sa páči. K. Ondriaš, poslanec: Vážený pán predsedajúci, dámy a páni, dovoľte mi, aby som uviedol návrh novely zákona, ktorým sa mení a dopĺňa zákon č. 16/2004 Z. z. o Slovenskej televízii. Je to tlač 1142. Zákon 16/2004 o Slovenskej televízii v § 5 ods. 1 písm. h) hovorí, že hlavná činnosť Slovenskej televízie je poskytovanie priestoru činnosti registrovaných cirkví a náboženských spoločností vo vysielaní. Následkom tohto paragrafu je televízne vysielanie nevyvážené v prospech registrovaných cirkví a náboženských spoločností a v neprospech nenáboženských spoločností. Pretože na Slovensku pôsobia aj iné spoločnosti ako registrované cirkvi a náboženské spoločnosti, je potrebné v zákone o Slovenskej televízii zosúladiť tento paragraf s Ústavou Slovenskej republiky, s jej článkami, s čl. 12 ods. 2, ktorý hovorí: „Základné práva a slobody sa zaručujú na území Slovenskej republiky všetkým bez ohľadu na pohlavie, rastu, farbu pleti, jazyk, vieru a náboženstvo, politické či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie. Nikoho nemožno z týchto dôvodov poškodzovať, zvýhodňovať alebo znevýhodňovať.“ Uvedený paragraf v zákone o Slovenskej televízii treba aj zosúladiť s ďalším paragrafom, s Ústavou Slovenskej republiky a to s čl. 26 ods. 1, ktorý hovorí: „Sloboda prejavu a právo na informácie sú zaručené“. V odseku 2 hovorí: „Každý má právo vyjadrovať svoje názory slovom, písmom, tlačou, obrazom alebo iným spôsobom ako aj slobodne vyhľadávať, prijímať a rozširovať idey a informácie bez ohľadu na hranice štátu“. Preto v novele zákona navrhujem, aby Slovenská televízia vo vysielaní poskytovala priestor činnosti nielen registrovaným cirkvám a náboženským spoločnostiam, ale aj nenáboženským spoločnostiam. Návrh zákona takto bude v súlade s Ústavou Slovenskej republiky a s inými zákonmi a medzinárodnými zmluvami. Návrh novely zákona nebude mať hospodársky a finančný vplyv na štátny rozpočet, ani nebude mať nárok na pracovné sily a organizačné zabezpečenie. Verím, že poslanci, ktorí prisahali na Ústavu Slovenskej republiky, podporia navrhovanú novelu zákona, aby zákon o Slovenskej televízii bol v súlade s Ústavou Slovenskej republiky. Ďakujem za pozornosť.
Zmajkovičová, Renáta, podpredsedníčka NR SR (2012-05-10):
S reakciou na faktické poznámky, pán poslanec Muňko.
Fořt, Stanislav, poslanec NR SR (2011-09-13):
Značnú časť svojho príspevku v rozprave ste sa venovali vášmu pohľadu a vašim pocitom smerom k druhému pilieru. Ja chápem, že patríte medzi ľudí, ktorí systémovo nedôverujú tomuto riešeniu, ktoré sa zaviedlo do našej legislatívy. Aj počas štyroch rokov vládnutia ste niekoľkokrát vyzývali účastníkov druhého piliera, sporiteľov, aby si svoje rozhodnutie rozmysleli, a aj napriek tomu, že prebiehala kríza a skutočný prepad cien na akciových trhoch a dosiahli sme dná týchto cien, a napriek obrovskej snahe pána Muňka, vtedajšieho riaditeľa Sociálnej poisťovne, nepodarilo sa vám argumentami presvedčiť väčšinu sporiteľov, alebo teda aspoň podstatnejšiu časť, aby svoju účasť v druhom pilieri prehodnotili. Ja vám nechcem brať váš skeptický pohľad na možnosti investovania a odkladania myslenia na svoju vlastnú starobu. Ani súčasná, ani budúca legislatíva v podstate neberie ľuďom možnosť, aby zostali čisto v prvom pilieri. Čiže kto zdieľa vaše videnie sveta, má možnosť zostať v prvom pilieri a naopak. Neexistuje človek, ktorý by mohol mať svoj dôchodok zabezpečený len z prostriedkov, ktoré si našetrí v druhom pilieri. Čiže aj človek, ktorý by celý život bol v druhom pilieri, mal zmluvu s dôchodkovou správcovskou spoločnosťou, minimálne polovicu svojich peňazí, ktoré odvedie na svoje zabezpečenie starobného dôchodku, tak odvedie do priebežného systému prvého piliera. Čiže rozhodne by som to nedramatizoval. Jedná sa o rozdelenie rizika. Samozrejme, pokiaľ vy chcete stáť na jednej nohe alebo ďalší vaši kolegovia, nikto vám túto možnosť... (Prerušenie vystúpenia časomerom.)
Grendel, Gábor, poslanec NR SR (2023-12-19):
Ďakujem pekne za slovo, pán predsedajúci. Pán poslanec Szalay, k tomuto návrhu sme mali diskusiu aj o tých motýlích krídlach a ja som našiel mávnutie motýlími krídlami v podaní pána poslanca Valockého z roku 2009. Bol to pozmeňujúci návrh a ten príbeh bol nasledovný: Vládny návrh zákona, ktorým sa menil a dopĺňal zákon 578/2004 o poskytovateľoch prišiel ako vládny návrh z ministerstva zdravotníctva do parlamentu 14. januára 2009. 11. februára 2009 prebehlo prvé čítanie a druhé čítanie v pléne 28. apríla 2009. A toho 28. apríla 2009 pán Valocký zamával tými motýlími krídlami a dal pozmeňujúci návrh v znení, že za čl. 3 za vkladá čl. 4, ktorý znie okrem iného, že každý prevod poistného kmeňa je bezodplatný. Je to tam. Je to na stránke Národnej rady, dá sa to vyhľadať. Čiže pán Valocký zamával tými svojimi motýlími krídlami a na Cypre to spôsobilo tornádo v hodnote 400 mil. eur. Samozrejme, nešlo by to bez spolupráce Úradu pre dohľad nad zdravotnou starostlivosťou a celou politickou mocou vtedajšou, vrátane ministerstva financií, ktoré tomuto všetkému asistovali. (Potlesk.)
Nicholsonová, Lucia, podpredsedníčka NR SR (2016-05-20):
My ďakujeme pánovi poslancovi Csicsaiovi. Na vaše vystúpenie sú prihlásení traja páni poslanci s faktickými poznámkami. Pán poslanec Galko, nech sa páči.
Kotleba, Marian, poslanec NR SR (2020-03-25):
Ďakujem. Vážená pani ministerka, ani v tomto vašom upresňujúcom vystúpení ste ale nerozporovali to, čo som povedal ja, že vy síce dávate oprávnenia Úradu verejného zdravotníctva, oprávnenia, ktoré hraničia s oprávnením tajných služieb, ale nijakým spôsobom nedefinujete kontrolný mechanizmus. V tom zákone vám to úplne chýba, chýba vám to v celom balíčku. Vám chýba akákoľvek aspoň snaha o definíciu kontrolného mechanizmu a o sprecizovanie, upresnenie samotného mechanizmu narábania s takto získanými telekomunikačnými údajmi. Viete, ja ako člen kontrolného výboru SIS v minulom volebnom období, ja musím povedať, my sme sa tam rozprávali o tom, že či boli dostatočne posudzované požiadavky na jednotlivé nasadenia ITP, či sudcovia rozhodli tak alebo tak, či to bolo dobré, či mali rozhodnúť možno inak alebo v čom bol problém. A my tu máme dnes balík, v podstate v ktorom chceme bez súdnych rozhodnutí dať možnosť nejakej entite, Úrad verejného zdravotníctva, sledovať päť a pol milióna občanov Slovenskej republiky. A vlastne úplne, úplne to posunieme na úplne iný level, úplnú inú úroveň. Potom načo sú všetky súdne rozhodnutia ohľadom nasadenia ITP v oprávnených zákonných prípadoch, kde to má presný proces, ako to musí prebiehať, keď teraz to dáte en bloc, dáte to proste len tak, v rámci tej paniky, ktorá tu z toho vírusu je? A vlastne spravíme obrovský krok späť v tej úrovni ochrany toho, že či štát môže, alebo má, alebo nejakým spôsobom vôbec sa môže uvažovať nad tým, že má tých ľudí nejako sledovať, akokoľvek. A naozaj zostala nevysvetlená, pani ministerka, jedna vec. Telefóny sú jedna vec, dobre. Ale sledovanie mailov, veď to je už úplne, úplne za čiarou. Ďakujem pekne.
Nehézová, Jana, poslankyňa NR SR (2018-09-20):
Ďakujem za slovo. Ja teda s týmto návrhom nesúhlasím, ako aj celý náš klub, pretože neviem, ktorých dôchodcov ste sa pýtali. Možno nemeckých, ktorí začnú ku nám chodiť lekárovi, keď budú za 10 euro ošetrení, ale slovenskí dôchodcovia určite nebudú nadšení tým, že od rána budú sedieť u lekára a určitú hodinu sa tam budú premávať len zbohatlíci a možno ľudia takí ako vy, ktorí na to majú. Pretože z 350- až 400-eurových dôchodkov nebude mať naozaj chorý dôchodca 10 euro, aby v každej ambulancii, aby nemusel čakať, dal 10 euro. Je to totálna hlúposť. Ďalšia vec, ako povedala aj kolegyňa, kontrola. Ja by som teda chcela vidieť nástroj kontroly. Keď vravíte, že VÚC-ka je už teraz zahataná sťažnosťami a podaniami, ako chcete toto ukontrolovať? To sa jednoducho nedá. Ja si to teda ako sestra predstaviť neviem. A ako chcete ďalej zabezpečiť, hovorili ste, že tie financie, ktoré sa teda vyberú, pôjdu do vybavenia ambulancie. Ako to chcete zabezpečiť? Podľa mňa to pôjde na vybavenie lekárovho auta, na jeho mercedes nový, najnovší model a takéto veci. Určite nie na ambulanciu, pretože lekár, ktorý zodpovedne robí svoju prácu, má ambulanciu vybavenú, už keď ju otvára. Zodpovedne, riadne a podľa materiálno-technického vybavenia, ktoré je v zákone. Takže toto sú len vaše bludné predstavy a my tento návrh určite nepodporíme. Ďakujem.
Hrnčiar, Andrej, podpredseda NR SR (2017-05-18):
Reakcia na faktické poznámky – pán poslanec Beblavý.
Demian, Jaroslav, poslanec NR SR (2012-06-26):
Vážený pán predseda, v správe o výsledku kontrolnej činnosti Najvyššieho kontrolného úradu Slovenskej republiky za rok 2011 v rozprave vystúpili dvaja poslanci, ktorí ale nepredložili žiadne pozmeňovacie, doplňovacie návrhy. Preto navrhujem prijať uznesenie Národnej rady Slovenskej republiky, a to, že Národná rada Slovenskej republiky berie na vedomie správu o výsledku kontrolnej činnosti Najvyššieho kontrolného úradu Slovenskej republiky za rok 2011.
P. Hrušovský, predseda NR SR: (2004-05-13):
M. Juščík, poslanec: Ďakujem, pán minister. Je škoda, že odpovedáte vy, že to nie je konkrétne minister vnútra, ale tu je parádne vidieť, že, áno, výberové konanie tam, kde je veľká nezamestnanosť, tieto firmy si zobrali ľudí z tohto okresu, ale výsledky ich práce a zisk išiel kdesi inde a táto dolina ostáva ďalej chudobná a bude ďalej chudobná. Ináč som veľmi rád, že hovoríte, že to bude firma zo Sobraniec, predpokladám, že, áno, zostane to na východe. Ďakujem.
Blanár, Juraj, podpredseda NR SR (2021-10-06):
Pán poslanec, pán spravodajca Dostál.
F. Mikloško, poslanec: (2009-02-18):
Súčasťou Lisabonskej zmluvy je Charta práv. Táto Charta práv bude vykladajúcim a určujúcim textom pre všetky otázky týkajúce sa aj týchto kultúrno-etických otázok. V Charte práv strojí takáto veta, ktorá je absolútne kľúčová: „Všetci ľudia bez ohľadu národností, náboženstva alebo sexuálnej orientácie majú rovnaké práva.“ Dámy a páni, ako to bude teda vyzerať po 1. januári 2010? Naše zákony síce hovoria o tom, že zväzok rodiny alebo zväzok manželstva tvorí muž a žena, ale akonáhle sa jeden človek alebo jeden pár, ale stačí jeden človek, obráti na súd v Štrasburgu alebo v Luxemburgu a povie, že slovenské zákony potláčajú jeho práva, aby mohol vytvoriť partnerský zväzok s človekom rovnakého pohlavia, v tej chvíli tento súd v Štrasburgu alebo v Luxemburgu mu dá za pravdu a zruší naše ustanovenia zákona. Takto to bude! A bolo by dobré, keby sme sa neklamali, a bolo by dobré, keby ste to vedeli, aby ste sa potom nemohli vyhovárať. A preto celá diskusia aj politikov o tomto je vlastne alibistická. Ak premiér Fico povie veľkoryso najmä smerom k veriacim ľuďom, že toto nie je dneska náš problém, pretože dneska je tu kríza a podobne a podobne a podobne, úplne spokojne to môže hovoriť. Po 1. januári 2010 povie: Prepáčte, ale ja za to nemôžem, sme súčasťou Európskej únie a tam platia takéto normy. A rovnako povedzme niektorí politici môžu hovoriť, áno, treba to čím skôr zaviesť, vytvára to len atmosféru a poprípade oni sa tým profilujú. Ale od 1. januára 2010, či také názory, alebo onaké, takto to pôjde. Bude to tu platiť. Lisabonská zmluva mení zásadným spôsobom politický i spoločenský charakter Slovenskej republiky. A preto je teraz ešte chvíľa, keď do toho môžeme vstúpiť ústavným zákonom a povedať, že na tieto veci máme tento pohľad a tento názor a chceme to zakotviť. A preto vás všetkých vyzývam, všetky tie strany, ktoré majú vo svojom programe, povedal by som, kresťanstvo, aby si uvedomili, že židovsko-kresťanská tradícia naozaj vychádza z Desatora, ktoré Mojžiš našiel na hore Sinaj pred 3000 rokmi, približne, ak je v tom štvrtom prikázaní rodina, je naprosto chápaná „cti otca svojho a matku svoju“. (Reakcia z pléna.) V štvrtom, pán kolega, ale mýliť sa je ľudské. Čiže aby sme neboli zaskočení, aby sme si boli vedomí, ako to bude. Toto sú politické dôsledky Lisabonskej zmluvy a pred takúto skutočnosť budeme postavení, pokiaľ nedáme svoj súhlas s týmto ústavným zákonom. Ďakujem.
Zmajkovičová, Renáta, podpredsedníčka NR SR (2013-02-13):
Pán poslanec, prepáčte, máte to na viac ako päť minút, aby ste dokončili?
B. Bugár, podpredseda NR SR: (2005-09-23):
M. Majdová, poslankyňa: Ešte podotýkam, že ide o vypustenie bodu, ktorý zakazuje predaj tabakových výrobkov v pohostinstvách.
Blanár Juraj, podpredseda NR SR (2022-03-15):
Pán poslanec Suja, poprosím vás, nechajte pánovi Žiakovi, vy ste mali priestor. Pán Žiak, nech sa páči.
Poliačik, Martin, poslanec NR SR (2013-05-29):
Už len táto diskusia, ku ktorej na záver prispel aj pán podpredseda parlamentu, dokazuje, že ten návrh je proste deravý. Je v ňom množstvo chýb, množstvo ustanovení, ktoré možno interpretovať na sto rôznych spôsobov. A ja sa obávam, že to môže byť zámer, že niekde pod hladinou plávajú žraloci a my im dávame na hladinu jednoduchú bezbrannú obeť, majetok občanov Slovenskej republiky a v momente, keď tento zákon v tejto podobe, pán poslanec, prejde Národnou radou, tak zuby týchto žralokov uvidíme. Potom sa ukáže na plné pecky pre koho to bolo napísané a komu sa uľahčil prístup k majetku ľudí, na ktorých by za normálnych okolností nemal vôbec šiahať. Ďakujem.
Vaľová, Jana, poslankyňa NR SR (2019-05-21):
Normálne agresívne ženy tuná (povedané so smiechom).
P. Hrušovský, predseda NR SR: (2002-11-19):
(Hlasovanie.) Prítomných je 127 poslancov, za návrh 71, proti 18, zdržalo 38. Konštatujem, že uvedený pozmeňujúci návrh sme schválili. Prosím, ďalší návrh. A. Ivanko, poslanec: Pán predseda, hlasovali sme o všetkých pozmeňujúcich a doplňujúcich návrhoch tak zo správy výboru, ako aj z rozpravy. Navrhujem, pán predsedajúci, otvoriť rozpravu v rámci  tretieho čítania.
Bugár, Béla, podpredseda NR SR (2019-05-09):
Pán poslanec Matovič.
B. Bugár, podpredseda NR SR: (2002-04-03):
L. Ambróš, poslanec: Dobre. Čiže máte písomne predložený návrh na uznesenie a ten návrh je doplnený; pána poslanca Delingu: „Národná rada žiada vládu doplniť opatrenia vlády, schválené uznesením č. 978 z 10. 10. 2001 o vypracovanie systému ocenenia mimoprodukčných funkcií prírodných zdrojov pôdohospodárstva a jeho zapracovanie do dotačnej politiky ešte pre rok 2002.“
Pellegrini, Peter, predseda NR SR (2015-02-18):
Ďakujem, o vystúpenie požiadal pán spravodajca. Či navrhovateľ, pardon.
M. Hort, podpredseda NR SR: (2009-10-23):
Prajem vám všetkým príjemný deň a budeme pokračovať, tak ako sme si schválili v programe bodmi, ktoré bude predkladať podpredseda vlády Dušan Čaplovič. Pristúpime teraz k prvému čítaniu o vládnom návrhu zákona o národnej infraštruktúre pre priestorové informácie . Vládny návrh zákona je pod tlačou 1220. Návrh na jeho pridelenie na prerokovanie výborom je v rozhodnutí č. 1251. Prosím teraz podpredsedu vlády Slovenskej republiky Dušana Čaploviča, povereného riadením životného prostredia, aby vládny návrh zákona uviedol. Pán podpredseda, nech sa páči.
Danko, Andrej, predseda NR SR (2019-02-05):
Poslanec Kotleba.
Hrnčiar, Andrej, podpredseda NR SR (2019-10-17):
Vážené panie poslankyne, vážení poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. 19 otázok na predsedu vlády a 37 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Pellegrini sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Richarda Rašiho, ktorého prosím, aby oznámil, kto z členov vlády bude zodpovedať na otázky za neprítomných členov vlády.
Šefčovič, Maroš, podpredseda Európskej komisie pre medziinštitucionálne vzťahy a administratívu (2011-03-29):
Ďakujem veľmi pekne za všetky otázky a pokúsim sa na ne telegraficky zodpovedať, aby som nikoho nevynechal. Prvá otázka pána poslanca Ondruša a pána poslanca Vážneho sa týkala možnej realokácie,... (Prerušenie vystúpenia predsedajúcim.)
Janckulík, Igor, poslanec NR SR (2018-05-17):
Ďakujem, pán minister, za odpoveď. Ja len dúfam, že tam nebudú nejaké obštrukcie a že táto rýchlostná cesta, ktorá bola aj súčasťou programového vyhlásenia vlády, sa naplní, lebo vieme, že v oblasti dopravy programové vyhlásenie vlády nám trošku až tak sa neplní. Ale viem, že to nie je vašou vinou, pán minister. Ale dúfam, že prizriete toto verejné obstarávanie a že tam nebudú nejaké obštrukcie a tieto lehoty sa nebudú naťahovať. Ďakujem.
Novotný, Viliam, poslanec NR SR (2014-11-10):
Ďakujem pekne za slovo. Ja len chcem povedať alebo doplniť k tomu, čo hovoril pán poslanec Lipšic. Ja som si ani nerobil nejaké veľké nádeje, pán poslanec Lipšic je v tomto konzekventnejší, že pani ministerka mu dá k dispozícii tú utajenú štúdiu. Pani ministerka sa tvárila, že teda utajenú štúdiu nám k dispozícii dať nemôže. Ja som len žiadal, určite sa na to pamätáte, na ostatnej schôdzi, aj na výbore pre zdravotníctvo, aj tu v pléne Národnej rady. My sme požiadali ministerstvo zdravotníctva, pani ministerku, o správu o pripravovanej výstavbe novej nemocnice v Bratislave, pretože máme len mediálne informácie a informácie sprostredkované od lekárskych združení a asociácií, ktoré rokovali s ministerstvom, že vraj to bude stáť nejakých 250 mil. eur a že je to celé tak vypočítané, že bude to nielenže návratná táto investícia pre toho, kto to postaví, ale dokonca, že na tom ešte aj zarobí a bude z toho mať aj na krytie celej zdravotnej starostlivosti, čo sa mi zdá veľmi nereálne aj vo vzťahu k tomu, čo tu hovoril pán minister Kažimír pred chvíľočkou, že bratislavská nemocnica, je to naozaj pravda, je najviac sa zadlžujúcou nemocnicou na Slovensku. Tak viete, pri existujúcich platbách za zdravotnú starostlivosť je bratislavská nemocnica najzadlženejšou alebo najviac sa zadlžujúcou. Príde tu nová nemocnica, bude mať zrejme rovnaké platby – alebo iné? – neviem, od zdravotných poisťovní a nielen že sa nebude zadlžovať, bude mať na zdravotnú starostlivosť, ale ešte aj ten investor zarobí na tie finančné prostriedky, za ktoré tú nemocnicu postaví, za 250 miliónov. Veľmi nereálne. Ja som sa tejto správy nedočkal, ale budem ju požadovať aj od nového ministra pána Čisláka.
Grendel, Gábor, podpredseda NR SR (2022-02-08):
Pán poslanec, pán poslanec Blaha.
Viskupič, Jozef, poslanec NR SR (2015-05-26):
Ďakujem, pani predsedajúca. Ja na rozdiel od kolegu Novotného asi rozumiem, kde malo toto vystúpenie smerovať. A mňa už, pri všetkej úcte, pán poslanec Martvoň, otravuje spor Hlinu s Martvoňom, ktorý často tu zažívame z jednej alebo z druhej strany, ale momentálne ste prekročili hranicu, pretože nielen my opoziční, ale aj vaši vládni kolegovia tu proste krútili hlavami a klopili zrak, pretože, škoda, že tu nesedel naozaj minister vnútra, tak ako ste si vy vzali do úst celý Policajný zbor, kde policajti budú ohmatávať dievčatá, budú brať telefóny doktorom a živnostníkom vŕtačky, tak hovorím, budú v prvom rade šikanovať čestných občanov, keď spáchajú priestupky a šliapnu alebo zavezú auto na trávnik. Policajti chcú, aby ľudia platili blokové pokuty za priestupky, ktoré nespáchali. To kde sme? A dokonca vy viete, o čom policajti snívajú. To ja si nedovolím povedať, neviem, či minister vnútra alebo prezident Policajného zboru vie o tom, že policajt sníva o tom, ako môže siahnuť niekomu na majetok. My sme tu poslanci Národnej rady, zákonodarného zboru tejto republiky a podľa mňa môžeme mať výhrady, ak nejaký policajt nekoná na základe a podľa zákona. Ak také vedomosti máte, máte plné právo to kritizovať, a nie tuto v rozprave v spore s Hlinom vyťahovať toto na policajtov. Podľa mňa máloktorý poslanec alebo máloktorá poslankyňa takto ublížili Policajnému zboru, ako ste to práve predviedli vy. Myslím si, že poznáme legislatívny proces, že poznáme, ako to tu funguje, a preto by bolo dobré, keby ste aspoň ten procedurálny návrh boli dali s tým, že nech sa to opraví.
I. Farkas, poslanec: (2007-03-22):
V zmysle rokovacieho poriadku Národnej rady Slovenskej republiky inštitút nepriamej novelizácie iných zákonov sa má využívať len v ojedinelých a opodstatnených prípadoch. Vlani v novembri a decembri sme novelizovali zákon o bankách. Do tejto novelizácie predkladateľ vsunul nepriamu novelizáciu zákona č. 566 o cenných papieroch a investičných službách tak, že táto nepriama novelizácia absolútne nesúvisela so zákonom o bankách. Počas tej novelizácie som vystúpil v pléne Národnej rady Slovenskej republiky a poukázal som na neopodstatnenosť nepriamej novelizácie a nesúvislosť paragrafov zákona o bankách, ktoré sa vtedy novelizovali, s paragrafmi zákona o cenných papieroch a investičných službách, ktoré sa vtedy záhadným spôsobom nepriamo novelizovali tiež. Poukázal som vtedy na skutočnosť, že nepriamej novelizácii zákona o cenných papieroch a investičných službách išlo o vytesňovanie drobných akcionárov v akciových spoločnostiach. Išlo o marginalizáciu drobných akcionárov, ktorí aj bez vytesňovania  majú vplyv na fungovanie akciovej spoločnosti úmerný svojmu podielu, teda minimálny. Nebolo potrebné siahnuť na ďalšie oslabenie ich pozície. Neočakával som to najmä od vládnej koalície, ktorá sa hlási v programovom vyhlásení za ochrankyňu občanov, medzi nimi drobných akcionárov proti monopolom, proti veľkým spoločnostiam s majetkovou účasťou štátu. Dovoľte, aby som ako príklad upriamil vašu pozornosť na nedávnu novelizáciu zákona o Úrade pre reguláciu v sieťových odvetviach alebo zákona o energetike. Neviem tiež pochopiť, prečo bolo potrebné takúto zásadnú zmenu, ktorá sa bytostne dotýka drobných akcionárov, teda občanov štátu, prečo bolo potrebné takúto zásadnú zmenu uskutočniť nepriamou novelizáciou, utajene, bez ohlasu, resp. s minimálnym ohlasom v médiách. A ajhľa, po dvoch mesiacoch sa priamo novelizuje zákon o cenných papieroch a investičných službách. Prečo bolo teda, pán minister, potrebné pred dvomi, tromi mesiacmi nepriamo novelizovať tento zákon o cenných papieroch a investičných službách, keď sa teraz novelizuje tento zákon priamo, ak nie preto, aby sa utajenie s minimálnym ohlasom u občanov, občania samotní, teda drobní akcionári vytesnili z akciových spoločností. Je to nečestná a neseriózna hra s drobnými akcionármi, teda s občanmi tohto štátu. Opäť musím povedať, že som to nečakal od vládnej koalície, ktorá sa pasuje za ochrankyňu občanov a chce zmierniť chudobu v tomto štáte. Predkladateľ to zdôvodňuje prebratím, prevzatím legislatívy Európskeho spoločenstva v prípade nepriamej novely vlani v decembri, aj v tomto prípade priamej novelizácie tohto zákona. Mohli ste to, pán minister, urobiť naraz, priamo, aby to malo väčší ohlas u obyvateľov, drobných akcionárov. Oni sa vám za to asi nepoďakujú. Ďakujem pekne za pozornosť. (Potlesk.)
B. Bugár, podpredseda NR SR: (2002-07-02):
(Hlasovanie.) Prítomných 98 poslancov, za návrh 82, zdržalo sa 14, nehlasovali 2. Konštatujem, že návrhy pána poslanca Tuchyňu boli prijaté. Nech sa páči. L. Pittner, poslanec: Pán predsedajúci, bol som poverený ústavnoprávnym výborom ako gestorským výborom, aby som návrh zákona uviedol do tretieho čítania.
P. Paška, predseda NR SR: (2008-10-29):
(Hlasovanie.) 138 prítomných, 137 za, 1 nehlasoval. Sme v treťom čítaní . Otváram rozpravu. Pýtam sa, či chce niekto využiť možnosť? Nie. Vyhlasujem... Pán poslanec Faič. Nie. To je omyl. Vyhlasujem rozpravu za skončenú a budeme hlasovať o návrhu ako o celku. Odporúčanie je, pán spravodajca?
Hlina, Alojz, poslanec NR SR (2012-12-17):
Vážená pani predsedajúca, vážení kolegovia, ja úplne kratučko. Ja som chcel faktickú, ale som sa bál a teda moja obava sa naplnila, že sa nikto neprihlásil, tak predsa idem teda len do tej rozpravy. Chcem len povedať, že tak ako pán minister povedal, že oceňujem a je dobrou správou, že vlastne Exportno-importná banka bude robiť to, na čo bola vytvorená. To je akože celkom dobré konštatovanie po takej dlhej dobe. Ja som činnosť tejto banky vnímal relatívne dlho, chvíľku bola aj naším susedom. Mám pocit, že sme veľa, veľa už aj stratili z toho. Takže oceňujem, že táto banka bude robiť to, čo, za akým účelom bola stvorená. Otázka stojí, že či ešte bude čo poisťovať do týchto náročných trhov, ale držím palce, aby bolo čo. Ale aby sme sa teda, zase len taký drobný apel, lebo už ma hrôza obchádza v tejto krajine, že čoho sme schopní, aby sme sa náhodou nerozbehli až moc, aby sme to neprehnali s tým poisťovaním na nejakej hlúposti typu lykožrúta a podobne. Ďakujem pekne.
Pellegrini, Peter, predseda NR SR (2015-03-12):
Ďakujem. Máte doplňujúcu? Nech sa páči, pán poslanec Mikuš. Poprosím, keby ste nejaký mikrofón pre pána Mikuša. (Reakcia z pléna.) Áno? To je, aké číslo je to tam? (Reakcia z pléna.) 52-ka. Ďakujem. Nech sa páči, pán Mikuš. Zapnite plný dvojminútový čas pánovi poslancovi. Ďakujem.
Pellegrini, Peter, predseda NR SR (2023-11-14):
(Zaznievanie gongu.) Kolegyne, kolegovia, budeme pokračovať v rokovaní, pred tým, ako začneme, je dôležité skontrolovať, či sme uznášaniaschopní, a preto vás prosím, aby sme sa prezentovali a zistili, či sme schopní sa uznášať. (Prezentácia.) Neviem, ako ja sa môžem prezentovať, ale mi to potom musíte ukázať. (Reakcia z pléna: „Prepnúť sa musíš do režimu...“ ) Ja som sa aj prepol, ale... Konštatujem, že je nás prítomných 142, neprítomných 8. Konštatujem, že Národná rada je uznášaniaschopná, aj keď predpokladám, že sme vo väčšom počte tu a nie všetkým sa to ešte podarilo. Ja osobne takisto som po prepnutí sa do poslaneckého režimu, neukázalo mi žiadnu možnosť tlačidlom sa vôbec prihlásiť do niečoho, čiže ja už automaticky tým, že spustím prezentáciu, som akurát účastnený prezentácie? 	Ďakujem veľmi pekne. Ospravedlňujem sa, že to riešim takto cez zapnutý mikrofón. (Predsedajúci prevzal hovor na internom telefóne.) Ďakujem pekne. Keďže sme uznášaniaschopní, na druhej schôdzi budú overovateľmi poslanci Peter Kalivoda a Jozef Pročko, náhradníkmi budú pani poslankyňa Zuzana Matejičková a Zuzana Mesterová. Konštatujem, že som nedostal žiadne ospravedlnenie ani poslankyne, ani poslanca z dnešného rokovania Národnej rady. Teraz poprosím predsedu mandátového a imunitného výboru pána poslanca Mariána Saloňa, aby Národnej rade podal informáciu Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky . Nech sa páči.
V. Veteška, podpredseda NR SR: (2008-06-25):
Prvý bude hovoriť pán poslanec Mikuláš Dzurinda, nech sa páči.
Zmajkovičová, Renáta, podpredsedníčka NR SR (2012-12-07):
Pán poslanec Simon s reakciou, nech sa páči.
Paška, Jaroslav, poslanec NR SR (2018-05-16):
Ďakujem za slovo, pán predsedajúci. Vážený pán poslanec, ja súhlasím tiež s podporou pozmeňovacieho návrhu, ale nesúhlasím celkom s tou interpretáciou, ktorú ste použil, takú vzletnú formuláciu, že chceli sme byť pápežskejší ako pápež a že sme teda vybavili si, že náš odborný personál potrebuje na vzdelávanie nie 10 rokov, ale 15 rokov. Viete, v takých tých odborných diskusiách, keď sa rozprávame o tom, že teda my potrebujeme na to, aby odborná zdravotná sestra alebo odborný zdravotný personál v našich nemocniciach mal 15-ročné štúdium, tak sa pýtajú, či sme retardovaní, pretože u nich sa ten odborný personál pripraví za 10 rokov a kvalitne a kvalifikovane pracuje. Ja, samozrejme, hovorím, že nie sme retardovaní, my sme rovnako vzdelaní a rovnako rozhľadení ako ostatní, len obávam sa, že sme do nášho vzdelávacieho systému zaviedli mnoho zbytočných vecí, a teda tá organizácia a kvalita štúdia možno nie je u nás dobre pripravená. Takže som presvedčený, že tak naše zdravotné sestry, ale povedal by som aj iný odborný personál, ktorý pracuje v nemocniciach a zdravotníckych zariadeniach, je schopný to, čo potrebujú k svojej profesii, k výkonu svojej profesie, zvládnuť za ďaleko, povedal by som, kratší čas, len treba venovať sa trpezlivo tomu, aby nemali veľa nadbytočných administratívnych a možno aj, povedal by som, nejakých právnych záležitostí v tom vzdelávacom programe a aby sa to štúdium možno organizovalo efektívnejšie a možno aj regionálne aby bolo lepšie rozložené. Aby naozaj tie odborné školy, stredné odborné školy, ktoré v podstate by mali generovať ten základ zdravotníckeho personálu, boli regionálne lepšie rozložené najmä v menších mestách a oblastiach. Ďakujem za pozornosť.
Nicholsonová, Lucia, podpredsedníčka NR SR (2016-05-18):
Aj my vám veľmi pekne ďakujeme, pán poslanec Bublavý. (Reakcia z pléna.) Ja len nemám komu odovzdať vedenie schôdze, aby som na vás mohla zareagovať, a tak mi dovoľte len veľmi nakrátko, že ja si nemyslím, že vzdelanie predpokladá, že ste poctivý hospodár, pretože ja napr. poznám vysokoškolsky vzdelaných zlodejov a poznám aj ľudí so základným vzdelaním, ktorí sú poctivými hospodármi. To len taká malá poznámka. Pán Číž mi isto odpustí. Dobre. Na vaše vystúpenie sa prihlásili piati páni poslanci s faktickými poznámkami. Končím možnosť prihlásiť sa s faktickou poznámkou. Končím možnosť. Nie, pán Pčolinský. Pani poslankyňa Laššáková, nech sa páči.
D. Čaplovič, podpredseda vlády SR: (2010-03-04):
Vážený pán podpredseda, predsedajúci, vážení členovia Národnej rady, dovoľte mi, aby som urobil úvodné slovo k tomuto predkladanému návrhu zákona, ktorým sa mení a dopĺňa zákon č. 85/1990 Zb. o petičnom práve v znení zákona č. 242/1998 Z. z. Petičné právo ako základné právo zahrnuté do politických práv predstavuje jednu z foriem priamej demokracie. Je jedným z prostriedkov, prostredníctvom ktorých dochádza k uplatneniu princípu suverenity občanov zakladajúceho ich legitímny nárok zúčastňovať sa na správe vecí verejných. Petície predstavujú nástroj ochrany práv. Majú podobu kvalifikovaných podaní, sú tiež nástrojom kontroly verejnej správy. Súčasne platný zákon č. 85/1990 Zb. o petičnom práve prijatý 29. 3. 1990 bol novelizovaný iba raz a to zákonom č. 242/1998 Z. z., ktorým sa mení a dopĺňa zákon č. 85/1990 Zb. o petičnom práve. Predkladaný návrh zákona o petičnom práve vo všeobecnosti podrobnejšie špecifikuje možnosti realizácie petičného práva. Novela zákona o petičnom práve sa predkladá v súvislosti s poznatkami aplikačnej praxe a v nadväznosti na niektoré zmeny v právnom poriadku Slovenskej republiky. Vláda Slovenskej republiky návrh zákona prerokovala 13. januára tohto roku a prijala k nemu uznesenie č. 13. Vládny návrh zákona, ktorým sa mení a dopĺňa zákon č. 85/1990 Zb. o petičnom práve v znení zákona č. 242/1998 Z. z., tlač 1416, bol prerokovaný v ústavnoprávnom výbore a vo výbore pre ľudské práva, národnosti a postavenie žien. Samozrejme, na základe týchto rokovaní a pripomienok v pléne si vás dovoľujem, vážené panie poslankyne, vážení páni poslanci, požiadať o podporu tohto návrhu novely zákona a súčasne ho schváliť. Ďakujem vám veľmi pekne.
Hrušovský, Pavol, podpredseda NR SR (2010-11-04):
Páni poslanci, vypočujme si vyjadrenie pána predsedu. Pán predseda, nech sa páči.
Jurinová, Erika, podpredsedníčka NR SR (2013-03-14):
Ďakujem pekne, pán poslanec. Konštatujem, že Národná rada v tajnom hlasovaní nezvolila Vladimíra Klimeša za predsedu Najvyššieho kontrolného úradu na funkčné obdobie sedem rokov, ktoré začne plynúť 15. marca 2013, ďalej konštatujem, že Národná rada v tajnom hlasovaní nezvolila Milana Galandu za podpredsedu Najvyššieho kontrolného úradu na funkčné obdobie sedem rokov, ktoré začne plynúť 15 marca 2013. Vzhľadom na tom, že sa blíži... Aha, ešte máme jedny výsledky volieb, ospravedlňujem sa, o návrhu na voľbu kandidátov na členov disciplinárnych senátov . Nech sa páči, pán poslanec.
Simon, Zsolt, poslanec NR SR (2013-10-16):
Ďakujem pekne. Pán kolega Mičovský, ja by som vás veľmi rád doplnil a zároveň možnože aj nepriamo vyzval pána ministra, aby naplnil to, čo káže rokovací poriadok, aby tento návrh zákona obsahoval všetky vyhlášky, ktoré sa majú vydať na základe tohto zákona. Ja viem, že ministerstvo na tom veľmi intenzívne pracuje, ale keď rokovací poriadok hovorí o tom, že keď prijatie zákona predpokladá vydanie všeobecne záväzného predpisu, tak tento aspoň musí byť priložený k tomuto návrhu zákona. Ja by som bol nesmierne rád, aby sme to dostali aspoň do druhého čítania, aby sme to videli, pretože pán Mičovský správne poznamenal, že je možnosť úniku. Tak ten neistý pohľad aj z minulosti je skrytý nie tak v zákone ako v tej vyhláške o oceňovaní a o náhradách, čo ministerstvo počíta vydať neskôr. A to priamo súvisí aj so zákonom o lesoch, k tomu budem mať rovnakú pripomienku, pretože k tomu tiež nie je priložená všeobecná vyhláška. No a ja by som aj ministra vyzval, aby sa obrátil na svojho kolegu pána Jahnátka, aby nezamieňal pozemky v TANAP-e do doby, kým sa tento návrh zákona neprijme, lebo môj pohľad je asi taký, že keď tento návrh zákona prejde, tak zámena pozemkov vo Vysokých Tatrách s J&T sa stane bezpredmetnou, aspoň tak ako je to tu teraz napísané, keď nebudú k tomu väčšie pozmeňujúce návrhy. Takže ja by som chcel poprosiť, aby v Tatrách tie bezcenné pozemky za cenné lyžiarske svahy sa nezamieňali.
Paška, Pavol, predseda NR SR (2013-10-22):
(Hlasovanie.) 139 prítomných. Všetci boli za. Môžeme hlasovať.
Laurenčík, Milan, podpredseda NR SR (2022-03-17):
Vážená pani poslankyňa, vážení páni poslanci, otváram tretí rokovací deň 60. schôdze Národnej rady Slovenskej republiky, ktorý je zároveň aj smutným 22. dňom nezmyselnej vojny na Ukrajine, kde ruskí agresori zabíjajú civilné obete a nevinné deti. O ospravedlnenie neúčasti na dnešnom rokovaní 60. schôdze Národnej rady Slovenskej republiky požiadali páni poslanci: Dominik Drdul, Roman Foltin, Ľuboš Krajčír, Peter Liba, Patrick Linhart, Milan Vetrák, Vladimír Zajačik. O ospravedlnenie z dôvodu práceneschopnosti požiadali pani poslankyňa Ľubica Laššáková a poslanec Ján Mičovský. Na zahraničnej pracovnej ceste sú predseda Národnej rady Slovenskej republiky Boris Kollár a poslanci Ladislav Kamenický a Ján Krošlák. Podľa schváleného programu pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov . Vládny návrh zákona je pod tlačou 827, spoločná správa výborov má tlač 827a. Prosím pána ministra vnútra Slovenskej republiky pána Romana Mikulca, aby vládny návrh zákona odôvodnil. Pán minister, nech sa páči, máte slovo.
Bublavý, Dušan, poslanec NR SR (2013-10-24):
Ďakujem za slovo. Ja som veľmi rád, že pán kolega Zajac a pred vami aj váš kolega pán Brocka, čiže poslanci z KDH, v podstate súhlasia s navrhovaným vládnym zákonom, to som, to som veľmi rád, o pomoci v hmotnej núdzi, ba dokonca ho navrhujete ešte doplniť. Tak tu je vidieť, že uznávate, že náš vládny návrh naozaj vystihuje podstatu. I keď pán kolega Zajac nezabudol pripomenúť, že veľa ľudí chodí za 300 – 400 eur do práce, sviatky, piatky. To je naozaj pravda, ale ak niektorá vláda chce zvyšovať a zvyšuje minimálnu mzdu, tak je to naozaj táto vláda Roberta Fica. Takže tu si myslím, že bolo viac príležitostí, i keď ste boli vo vláde vy. Je tu obava s povinnosťou, s účinnosťou tohto zákona, keď nadobudne, ako sa vysporiadajú s ním samosprávy. Ja si myslím, že zodpovedná samospráva, kde je vedenie naozaj zodpovedné, aj starosta a bude využívať koordinátora, ktorý je potrebný, aby bol naozaj využívaný, sa táto spolupráca určite vyplatí. A, samozrejme, každá obec je iného zloženia a keď je tam veľa ľudí, ktorí sú v hmotnej núdzi, tak sa budú ťažko koordinovať, ale pevne verím, že sa to zvládne a budú môcť očistiť, či už zeleň, alebo obecné majetky, ktoré sú v niektorých obciach v žalostnom stave, naozaj im to môže pomôcť.
Laurenčík, Milan, podpredseda NR SR (2021-05-10):
Za poslanecký klub strany Sloboda a Solidarita teraz vystúpi pán poslanec Ondrej Dostál, nech sa páči.
Laurenčík, Milan, podpredseda NR SR (2021-05-04):
Ďakujem, pán podpredseda. Prosím, zaujmite miesto pre navrhovateľov. Ja teraz dávam slovo spoločnému spravodajcovi predsedovi výboru pre financie a rozpočet pánovi poslancovi Mariánovi Viskupičovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Bugár, Béla, podpredseda NR SR (2016-09-06):
Ďakujem. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Radovanovi Balážovi. Nech sa páči.
Blaha, Ľuboš, podpredseda NR SR (2023-11-16):
Pán poslanec Michal Šipoš, nech sa páči.
Pčolinský, Peter, podpredseda NR SR (2023-03-16):
Ďakujem pekne. Pani poslankyňa, máte len jednu doplňujúcu otázku, bohužiaľ. Nasleduje ďalšia otázka na predsedu vlády, druhá v poradí je opäť pani poslankyňa Romana Tabák, ide o totožnú otázku, čiže už sa na ňu reagovať nebude. Tretia otázka je totožná, už sa reagovať nebude. Štvrtá otázka je totožná, už sa reagovať nebude. Piata otázka je od pána poslanca Štefana Kuffu, ktorá znie, pán poslanec je prítomný v sále: „Vážený pán dočasne poverený predseda vlády Slovenskej republiky, plánujete ako dočasne poverený člen vlády zodpovedný za rezort zdravotníctva a konzervatívny politik zrušiť odborné usmernenie a štandardné postupy týkajúce sa tranzícií transrodových osôb, ktoré podpísal minister Lengvarský deň pred odchodom zo svojej funkcie? Ak ju plánujete zrušiť, prosím, uveďte, kedy tak urobíte." Nech sa páči, pán premiér, päť minút.
Bugár, Béla, podpredseda NR SR (2016-09-21):
Pán poslanec Uhrík, nech sa páči, máte možnosť reagovať na faktickú.
Laurenčík, Milan, podpredseda NR SR (2020-11-04):
Teraz sa pýtam, či sa chce niekto prihlásiť do rozpravy ústne. Konštatujem, že nie. Preto vyhlasujem všeobecnú rozpravu za skončenú. A pýtam sa pána navrhovateľa, či chce zaujať stanovisko. Nechce. Pán spravodajca? Nechce. Preto prerušujem rokovanie o tomto bode programu. (Striedanie predsedajúcich schôdze.)
Danko, Andrej, predseda NR SR (2016-06-07):
Ďakujem, pán minister. Tak ako bolo avizované, skôr, než začnú faktické poznámky, zvolávam poslanecké grémium, aby sme... Poprosím tak, že aj, aby sme z hľadiska priebehu a tak, ako sme zaavizovali, pokiaľ bude aj hlasovanie, aby tu bol dostatočný počet poslancov, je teda zvolané poslanecké grémium a prerušujeme schôdzu do 17.20 hod. (Prestávka. Zasadnutie poslaneckého grémia.) (Po prestávke.)
Laurenčík, Milan, podpredseda NR SR (2020-11-24):
Ďakujem, pán podpredseda, prosím, zaujmite miesto pre navrhovateľa. Ja teraz poprosím pani spoločnú spravodajkyňu z výboru pre financie a rozpočet, pani poslankyňu Annu Miernu, aby podala správu o výsledku prerokovania návrhu vo výboroch Národnej rady. Nech sa páči, máte slovo.
Bugár, Béla, podpredseda NR SR (2017-03-28):
Páni poslanci, páni poslanci.
Mazurek, Milan, poslanec NR SR (2021-05-28):
Ďakujem za reakciu. Pán kolega Taraba, mám na tieto veci úplne rovnaký názor a práve z tohto dôvodu som využil ešte tú možnosť prihlásiť sa do ústnej rozpravy a povedať im to. Pán Kremský, radšej ste mali počúvnuť toho najväčšieho análneho alpinistu vo vašom klube pána Šipoša a odhlásiť sa z tej faktickej, pretože ste sa zase len strápnili, pretože keď raz vláda zdvihne DPH, čo to asi spôsobí. Nenarastú ceny pre ľudí? Nenarastú? To ste fakt tak jednoduchý ako predseda hospodárskeho výboru? Čo urobí podnikateľ, keď mu vláda zdvihne DPH? Do čoho to asi predmietne? To je fakt také ťažké? Čo urobí ten, ktorý prenajíma byty, keď mu stúpne cena nehnuteľnosti?! Veď rozmýšľajte aspoň trochu! Veď tu hovoríte k ľuďom, k obyvateľom Slovenskej republiky a snažíte sa tu ich opiť rečami, ktoré môžete hovoriť deťom na základnej škole, pán Kremský. Čo sa stane, keď vláda zvýši dane? No zdvihne ceny, nie priamo, ale to je jediné logické vyústenie a vy to dobre viete, ale vy ste tak farizej a tak pokrytecký, že vy ste schopný tu zapredať aj kožu na tvári len preto, aby ste obhájili zadlžovanie! Vám to je ľahké! Aj ja by som to vedel tak jednoducho, stisnem tu gombík na tomto zariadení a je to! Ale zobrali ste tým budúcnosť celému národu! Takto sa to prosté nerobí a ja som od vás nechcel nič, pán Kremský, len jednu odpoveď a ani na to ste sa nezmohli, ani na to ste sa nezmohli. Aký máte plán do budúcna? Nič. Žiaden. Natlačíte peniaze, rozpredáte ďalší národný majetok? Aj to posledné, čo tu naši rodičia a starí rodičia vybudovali? Aký máte plán? Nič ste nepovedali. Na nič ste sa nezmohli, pretože nič nemáte, pretože ste v tomto prípade týmito dvoma rokmi zobrali národu budúcnosť a mňa týmito vašimi detinskými volovinami, ktoré môžete rozprávať Pročkovi, neopijete.
Drábiková, Lucia, poslankyňa NR SR (2022-10-04):
Pán predsedajúci, dajte, prosím, hlasovať o pozmeňujúcom návrhu poslanca Vladimíra Ledeckého.
Szőllős, Ján, poslanec NR SR (2021-11-05):
Milá kolegyňa, ďakujem aj ja za faktografické, aj také pokojné vystúpenie a ďakujem, že si pripomenula ten základný význam a rôznorodé úlohy, ktoré majú národné parky, viac k tomu poviem potom aj ja vo svojom príspevku, a tiež teda, že čo majú byť, na čo sú určené a na čo slúžia. Žiaľ, práve tento zákon je vlastne určený k tomu, on je teda určený k tomu, nie žiaľ, ale aby napravil ten stav, ktorý nie je dobrý v tom, že tú svoju úlohu nemôžu dobre vykonávať súčasné národné parky v tom, že ony sú také potemkinove dediny alebo papieroví tigri, teda tie správy národného parku, ktoré majú síce na papieri nejaké kompetencie, ale reálne nemôžu nič rozhodnúť a vykonať to, môžu len dať odporúčanie okresným úradom, odboru životného prostredia a je to veľmi komplikované a zložité. Keď som bol na diskusiách nielen v Slovenskom raji, ako si aj ty bola, ale aj so súkromnými vlastníkmi, tak som im hovoril, že práve úlohou zákona je toto zlepšiť, aby národné parky boli priamo v regióne, priamo pri tých ľuďoch. Tam správa národného parku s právnou subjektivitou, ktorá môže rozhodnúť priamo o tých veciach, ktoré budú na prospech vlastne aj tých ľudí, ktorí tam žijú a pôsobia. A zároveň tí ľudia môžu cez správu národného parku... (Prerušenie vystúpenia časomerom.)
P. Paška, predseda NR SR: (2006-10-24):
(Hlasovanie.) Prítomných 135, za 60, proti bolo 10, zdržalo sa 65. Uvedený návrh sme neschválili.
Danko, Andrej, predseda NR SR (2019-09-18):
Pán poslanec Podmanický.
Valocký, Jozef, poslanec NR SR (2014-06-24):
Pán predseda, dajte hlasovať o zákone ako o celku v znení prijatej pripomienky prezidenta Slovenskej republiky s odporúčaním gestorského výboru schváliť.
Číž, Miroslav, podpredseda NR SR (2015-11-10):
S reakciou pán poslanec Hlina.
Bublavý, Dušan, poslanec NR SR (2016-12-07):
Pán predseda, dajte hlasovať o štvrtom pozmeňujúcom a doplňujúcom návrhu pána poslanca Miroslava Ivana, k čl. I § 3 ods. 2.
Jurinová, Erika, podpredsedníčka NR SR (2014-10-14):
Na vaše vystúpenie, pán poslanec, chcú reagovať dvaja poslanci. Pani poslankyňa Kiššová, nech sa páči.
Jurinová, Erika, podpredsedníčka NR SR (2013-05-29):
Ďakujem pekne, pán poslanec. Na vaše vystúpenie registrujem dve faktické poznámky. A uzatváram možnosť prihlásiť sa s faktickou. Pán poslanec Matovič.
Kleinert, Dana, poslankyňa NR SR (2023-12-13):
Faktická na pána Grendela. Vydanie kópie z katastrálnej mapy alebo mapy bývalého pozemkového katastra alebo pozemkovo-knižnej mapy alebo mapy určeného operátu za každú kópiu formátu A3, A4; z pôvodných 8 eur teraz 12, nárast o 50 %. Vydanie kópie originálu listu vlastníctva, kópie pozemkovo-knižnej vložky alebo bývalého pozemkového katastra za každých aj začatých 20 parciel, 20 stavieb, 20 bytov alebo nebytových priestorov; 8, teraz je 12, 50 % nárast. Vydanie druhého a ďalšieho rovnopisu verejných listín uvedených v písm. a) a v písm. b) položka 13 sadzobníka; 3 eurá, teraz 5, je to nárast o 66,7 %. Vydanie grafickej identifikácie parciel za každých aj začatých 20 identifikovaných parciel zobrazených na liste formátu A4 v mierke mapy na informatívne účely; z 15 eur na 22 eur, je to nárast o 46,7 %. Poskytnutie katastrálneho operátu alebo iného operátu preukazujúceho vlastnícke právo k nehnuteľnosti na nahliadnutie žiadateľovi s možnosťou vyhotovenia výpisu náčrtu, alebo poskytnutie informácie z katastra nehnuteľností za každých aj začatých 20 parciel, 20 stavieb, 20 bytov alebo nebytových priestorov v rámci jedného katastrálneho územia; z 3 eur na 5 eura, čo je 66,7 % nárast. Poskytnutie informácie zo súboru popisných informácií katastra nehnuteľností a súboru geodetických informácií katastra nehnuteľností na vyhotovenie vytyčovacieho náčrtu v rámci jedného katastrálneho územia; zo 17 eur na 25 eur, je to 47,1 %. Stihnem ešte jedno. Poskytnutie, overenie štyroch vyhotovení geometrického plánu vrátane poskytnutých informácií; z 27 eur na 40 eur, čiže 48,1... (Prerušenie vystúpenia časomerom. Potlesk.)
Danko, Andrej, predseda NR SR (2019-05-20):
S reakciou na vystúpenie pána poslanca, dve faktické. Pán poslanec Budaj.
Heger, Eduard, poslanec NR SR (2017-09-05):
Ďakujem, pán minister, že ste vystúpili v rozprave, že môžeme na vás reagovať. Ja som sa snažil k tej rozprave pristúpiť ako k rozprave v prvom čítaní takým konštruktívnym spôsobom. Čiže aj tie veci, ktoré som priniesol do debaty, do diskusie, boli ako námet na zamyslenie a ešte možno nejakého dotiahnutia. To neni o tom, že teraz niekoho chceme hladkať. Samozrejme, tí, ktorí sú, by som povedal, padousi, tak tých treba, samozrejme, na nich tvrdú, tvrdú rétoriku, jak ste hovorili. Viete, to je presne o tom, keď máme niekoho, kto spreneverí 2-miliónovú vratku a potom vyjadrí ľútosť a zrazu je to v poriadku. Takže nemôžu byť nedotknuteľní, súhlasím. A tí, čo to naozaj obchádzajú, zneužívajú, tých musíme postihnúť. Ja som sa snažil poukázať na to, že môže medzi nimi byť aj nejaké percento a je dôležité nejakým toto spôsobom zohľadniť. Takže určite sa zhodneme na tom, že ak chceme znižovať práve tú DPH, dept, tak musíme začať bojovať proti tým, ktorí to najsilnejšie zneužívajú. To sú tie procesy, ktoré tu musia prísť. Takže v tomto myslím si, že sa určite zhodneme. A hovorím, ja som sa snažil konštruktívne k tomu pristupovať, lebo keď už bude druhé čítanie a budeme vidieť, že niečo nesedí, tak samozrejme tam možno budeme to ostrejšie kritizovať, ale teraz to bolo v rovine toho, že nastoľme tu nejakú diskusiu a poďme sa baviť. Máme ešte na to čas.	Ďakujem.
P. Paška, predseda NR SR: (2007-06-26):
(Hlasovanie.) 122 prítomných, 98 za, 1 proti, 23 sa zdržalo. Tento návrh sme schválili.
Hrnčiar, Andrej, podpredseda NR SR (2016-04-19):
Ďakujem. Ja si myslím, že by sme mohli, ak teda je všeobecný súhlas, dokončiť faktické poznámky, aby sme, aby sme ukončili tento rokovací deň. Je všeobecný súhlas? Je. Ďakujem. Končím možnosť nahlásiť sa s faktickými poznámkami. Nech sa páči, pani poslankyňa Remišová.
Pellegrini, Peter, predseda NR SR (2014-11-27):
Páni kolegovia, poslankyne, poslanci, udržme si elementárnu kultúru v rokovacej sále. Nech sa páči, pán poslanec.
Paška, Pavol, predseda NR SR (2014-03-18):
Poprosím, kolegyne, kolegovia, aby ste opakovane sa registrovali v hlasovacom zariadení. Môžeme? Pán predseda, nech sa páči. (Hlasovanie o vyhlásení Národnej rady Slovenskej republiky k situácii na Ukrajine , tlač 950.)
Dostál, Ondrej, poslanec NR SR (2017-06-15):
V rozprave nevystúpil žiadny poslanec, pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
J. Ďuračka, poslanec: (2010-03-03):
Cieľom predloženého návrhu zákona je obnoviť u nás dobre známy spôsob zaokrúhľovania konečnej ceny nákupu tak, aby sa obmedzilo hotovostné používanie mincí s najnižšími nominálnymi hodnotami jeden cent a dva centy. Slovenská republika nemôže tieto mince stiahnuť z obehu, lebo tú kompetenciu má iba Európska centrálna banka. Cestou obmedzenia používania najmenších mincí je už predložená novela uvedeného zákona o cenách. Zaokrúhľovanie nepredstavuje hrozbu relevantného zvyšovania miery inflácie. Navrhovaná právna úprava nebude mať dopad na štátny rozpočet, rozpočet obcí alebo rozpočet vyšších územných celkov. Materiál nemá finančný, ekonomický, environmentálny vplyv ani vplyv na zamestnanosť. Návrh zákona bude mať pozitívny vplyv na podnikateľské prostredie. Žiadam vás láskavo o podporu uvedeného návrhu zákona. Ďakujem, pán predsedajúci, skončil som.
Pellegrini, Peter, predseda NR SR (2015-07-02):
Ďalší v rozprave vystúpi pán poslanec Martvoň. Nech sa páči, máte slovo.
Zmajkovičová, Renáta, podpredsedníčka NR SR (2012-07-31):
Pán poslanec Podmanický.
Grendel, Gábor, podpredseda NR SR (2023-02-09):
Dve faktické poznámky. Končím možnosť prihlásiť sa s ďalšími. Ako prvý pán poslanec Miloš Svrček.
Šimečka, Michal, podpredseda NR SR (2024-01-10):
Ďakujem pekne. S reakciou na faktické pán poslanec Hargaš.